text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yisaya 48:1-22
48 Ee ndako ya Yakobo, bóyoka likambo oyo, bino baoyo bozali komibenga na nkombo ya Yisraele+ mpe baoyo bobimi na mai ya Yuda,+ bino baoyo bozali kolapa ndai na nkombo ya Yehova+ mpe baoyo botángaka Nzambe ya Yisraele,+ na bosolo te mpe na boyengebene te.+2 Mpo bamibengi bato ya engumba mosantu,+ mpe baluki lisalisi epai ya Nzambe ya Yisraele,+ oyo nkombo na ye nde Yehova ya mampinga.+3 “Makambo ya liboso nayebisaki yango banda na ntango yango, mpe ebimaki na monɔkɔ na ngai moko, mpe nazalaki se koyebisa yango.+ Na pwasa, nasalaki, mpe makambo yango esalemaki.+4 Lokola nayebaki ete ozali motó makasi+ mpe ete nkingo na yo ezali montulu ya ebende+ mpe elongi na yo ezali ya motako,+5 ngai mpe nazalaki se koyebisa yo banda ntango wana. Liboso yango esalema, nayebisaki yo yango,+ mpo oloba te ete: ‘Ekeko na ngai esali yango, mpe ekeko na ngai oyo eyemami ná ekeko na ngai ya ebende oyo enyangwisami epesi yango mitindo.’+6 Oyoki.+ Talá yango nyonso.+ Bongo bino bokolobela yango te?+ Nayebisi bino makambo ya sika banda na ntango oyo, ɛɛ makambo oyo ebombamá, oyo oyebi te.+7 Yango esengeli kozalisama na ntango oyo, kasi na ntango wana te, ɛɛ makambo oyo oyoká naino te liboso ya mokolo ya lelo, mpo oloba te ete: ‘Talá! Nayebá yango kala.’+8 “Lisusu, oyoki te,+ oyebi mpe te, banda ntango wana litoi na yo efungwami mpe te. Mpo nayebi malamu ete ozalaki mpenza kosala makambo na bokosi,+ mpe babengá yo ‘moto oyo abukaka mibeko banda na libumu.’+9 Mpo na nkombo na ngai nakopekisa nkanda na ngai,+ mpe mpo na lisanzoli na ngai, nakomipekisa mpo báboma yo te.+10 Talá! Napɛtoli yo, kasi na ndenge ya palata te.+ Naponi yo na kati ya litumbu ya konyangwisa, elingi koloba monyoko.+11 Mpo na ngai moko, mpo na ngai moko nakosala,+ mpo ndenge nini moto akoki kotika bákómisa ye eloko mpamba?+ Mpe nakopesa moto mosusu nkembo na ngai te.+12 “Ee Yakobo, yoká ngai, mpe yo Yisraele moto oyo nabengá. Ngai nazali kaka ndenge nazalaka.+ Nazali moto ya liboso.+ Mpe nazali moto ya nsuka.+13 Lisusu, lobɔkɔ na ngai nde etyaki moboko ya mabele,+ mpe lobɔkɔ na ngai ya mobali nde etandaki likoló.+ Nazali kobenga yango, mpo yango nyonso etɛlɛma.+14 “Bóyangana, bino nyonso mpe bóyoka.+ Nani kati na bango alobá makambo oyo? Yehova ye moko alingá ye.+ Akosala Babilone makambo oyo esepelisi ye,+ mpe lobɔkɔ na ye ekozala likoló ya Bakaladea.+15 Ngai—ngai moko nalobi. Lisusu, nabengi ye.+ Nakɔtisi ye, mpe nzela na ye ekolongisama.+16 “Bóbɛlɛma na ngai. Bóyoka likambo oyo. Banda na ebandeli nalobá na esika ya kobombana te.+ Banda ntango yango esalemaki, nazalaki wana.”Mpe sikoyo Nkolo Mokonzi-Oyo-Aleki-Nyonso Yehova ye moko atindi ngai, ɛɛ elimo na ye.+17 Talá oyo Yehova alobi, Mosikoli na yo,+ Mosantu ya Yisraele:+ “Ngai Yehova nazali Nzambe na yo, Moto oyo azali koteya yo mpo na litomba na yo moko,+ Moto oyo azali kotambwisa yo na nzela oyo osengeli kotambola.+18 Ee soki otyaka mpenza likebi na mibeko na ngai!+ Mbɛlɛ kimya na yo ekómi lokola ebale,+ mpe boyengebene na yo lokola mbonge ya mbu.+19 Mbɛlɛ bana na yo bakómi lokola zɛlo, mpe bakitani oyo bauti na libumu na yo lokola mbuma ya zɛlo.+ Mbɛlɛ nkombo na bango ebomami te mpe elongolami te liboso na ngai.”+20 Bóbima na Babilone!+ Bókima Bakaladea.+ Bósakola na koganga na esengo, bósala ete bato báyoka yango.+ Bósala ete yango ekende kino na nsuka ya mabele.+ Bóloba ete: “Yehova asikoli mosaleli na ye Yakobo.+21 Mpe bayokaki mposa ya mai te+ ntango azalaki kotambwisa bango ata na bisobe.+ Abimiselaki bango mai na libanga, mpe apasolaki libanga mpo mai etíyola.”+22 Yehova alobi: “Bato mabe bazali na kimya te.”+


c: text/html

text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yirimia 35:1-19
35 Liloba oyo eyelaki Yirimia uta na Yehova na mikolo ya Yehoyakime+ mwana ya Yosiya, mokonzi ya Yuda, ete:2 “Kende na ndako ya Barekabe,+ mpe osengeli koloba na bango mpe komema bango na ndako ya Yehova, na moko ya bisika ya kolya; mpe osengeli kopesa bango vinyo bámɛla.”3 Bongo nazwaki Yaazania mwana ya Yirimia mwana ya Habazinia mpe bandeko na ye, mpe bana na ye nyonso, mpe bato nyonso ya ndako ya Barekabe,4 mpe namemaki bango na ndako ya Yehova, na esika ya kolya+ ya bana ya Hanane mwana ya Yigadalia, moto ya Nzambe ya solo, oyo ezalaki pembeni ya esika ya kolya ya bankumu, oyo ezalaki likoló ya esika ya kolya ya Maaseya mwana ya Shalume+ mokɛngɛli-porte.5 Bongo natyaki liboso ya bana ya ndako ya Barekabe bakɔpɔ oyo etondi na vinyo mpe bagobɛlɛ mpe nalobaki na bango ete: “Bómɛla vinyo.”6 Kasi balobaki ete: “Tokomɛla vinyo te, mpo Yonadabe mwana ya Rekabe,+ nkɔkɔ na biso, ye nde apesaki biso mitindo ete: ‘Bosengeli komɛla vinyo te, ezala bino to bana na bino, mpo na ntango oyo etyami ndelo te.+7 Mpe bosengeli kotonga ndako te, mpe bosengeli kolona mboto te; mpe bosengeli kolona elanga ya vinyo te, mpe yango esengeli kokóma ya bino te. Kasi bokofanda na bahema mikolo na bino nyonso, mpo bótikala na bomoi mikolo mingi na mabele esika bozali kofanda lokola bapaya.’+8 Bongo tozali kaka kotosa mongongo ya Yehonadabe mwana ya Rekabe nkɔkɔ na biso na likambo nyonso oyo apesaki biso mitindo+ ete tómɛlaka vinyo te mikolo na biso nyonso, biso, basi na biso, bana na biso ya mibali mpe bana na biso ya basi,+9 mpe tótongaka bandako te mpo na kofanda, mpo elanga ya vinyo, to elanga, to momboto ekóma ya biso te.10 Mpe tozali kaka kofanda na bahema mpe kotosa mpe kosala na kolanda nyonso oyo Yonadabe+ nkɔkɔ na biso apesaki biso mitindo.+11 Kasi esalemaki boye: ntango Nebukadrezare mokonzi ya Babilone ayaki kobundisa mokili,+ tobandaki koloba ete: ‘Bóya, mpe tókɔta na Yerusaleme mpo na limpinga ya basoda ya Bakaladea mpe mpo na limpinga ya basoda ya bato ya Siri, mpe tófanda na Yerusaleme.’”+12 Mpe liloba ya Yehova eyelaki Yirimia ete:13 “Talá oyo Yehova ya mampinga, Nzambe ya Yisraele, alobi: ‘Kende, mpe osengeli koloba na bato ya Yuda mpe na bato oyo bafandi na Yerusaleme boye: “Bozalaki te kozwa ntango nyonso elendiseli ya kotosa maloba na ngai?”+ yango nde liloba ya Yehova.14 “Maloba ya Yehonadabe mwana ya Rekabe,+ oyo apesaki bana na ye mitindo, ete bámɛla vinyo te ekokisami, mpe bamɛli vinyo ata moke te tii lelo oyo, mpo batosi mobeko ya nkɔkɔ na bango.+ Kasi ngai, nalobi na bino, kolamukáká ntɔngɔntɔngɔ mpe kolobáká,+ kasi botosi ngai te.+15 Mpe nazalaki kaka kotindela bino basaleli na ngai nyonso basakoli,+ kolamukáká ntɔngɔntɔngɔ mpe kotindáká bango na maloba oyo: ‘Nabondeli bino, bózonga, moto na moto alongwa na nzela na ye ya mabe,+ mpe bóbongisa misala na bino,+ mpe bólanda banzambe mosusu te mpo na kosalela bango.+ Mpe bókoba kofanda na mabele oyo napesá bino mpe bankɔkɔ na bino.’+ Kasi bosembolaki litoi na bino te, mpe boyokaki ngai te.+16 Nzokande, bana ya Yehonadabe mwana ya Rekabe+ bakokisi mobeko ya nkɔkɔ na bango oyo apesaki bango mitindo;+ kasi bato oyo, bayokeli ngai te.”’”+17 “Na yango talá oyo Yehova, Nzambe ya mampinga, Nzambe ya Yisraele, alobi: ‘Talá nazali kokweisela Yuda mpe bato nyonso oyo bafandi na Yerusaleme mpasi nyonso oyo nalobi mpo na bango,+ mpo nalobaki na bango kasi bayokaki te, mpe nazalaki kaka kobenga bango kasi bayanolaki te.’”+18 Mpe Yirimia alobaki na bato ya ndako ya Barekabe ete: “Talá oyo Yehova ya mampinga, Nzambe ya Yisraele, alobi: ‘Lokola botosi mitindo ya Yehonadabe+ nkɔkɔ na bino mpe bozali kokoba kotosa mitindo na ye nyonso mpe kosala na kolanda nyonso oyo apesaki bino mitindo,+19 na yango talá oyo Yehova ya mampinga, Nzambe ya Yisraele, alobi: “Yonadabe mwana ya Rekabe akozanga moto te mpo na kotɛlɛma+ liboso na ngai, ntango nyonso.”’”+

robotstxt: allowed

filter: keep


text:
Bayekoli ya Yesu bayokaki kopola ya kozanga elikya ezingaki mpe eniataki bango ntango Ye ayokaki mpasi mpe akufaki na ekulusu mpe nzoto na Ye ezanga bomoi etiamaki na lilita. Atako nini Mobikisi mbala na mbala alobaki mpo na liwa mpe bolamuki na Ye lisusu, basosolaka te. Nsima ya nzanga ya molili, nzokande, noki elandamaki ntongo ya esengo na Lisekwa na Ye. Kasi esengo eyaki kaka ntango bayekoli bakomaki banzeneneke ya komona na miso ya Lisekwa, mpo ata esakola ya banzelu ete alamukaki esosolamaki te yambo—ezalaki likambo moko esalema mpenza ata mokolo moko te.
Malia Magadala mpe moke ya basi ya bondimi bayaki na ntongontongo na lilita ya Mobikisi Eyenga wana na ntongo, komemaka mpimbo mpe mafuta mpo na kosilisa kopakola mafuta oyo ebandaki ntango nzoto ya Nkolo na lombango etiamaki na lilita yambo ya saba oyo ezalaki koya. Na ntongo oyo ya bantongo, bayambamaki na lilita moko ya kofungwana, elongolamaki libanga ya kozipa, mpe banzelu babale oyo basakolaki:
“Ntina nini bozali koluka oyo ya bomoi o ntei ya bawa?
“Azali awa te, kasi asekwi: bomikundola boniboni alobaka na bino ntango azalaki na Galilai,
“Kolobaka, Mwana ya moto asengeli kosundolama na maboko ya bato ya masumu, mpe kobakama na ekulusu, mpe mokolo ya misato akosekwa lisusu.”1
“Yaka, tala esika wapi Nkolo alali.
“Mpe bokende noki, mpe bolobela bayekoli ete asekwi uta na liwa.”2
Lokola etindamaki na anzelu, Malia Magadala atalaki na kati ya lilita, kasi emonani lokola nionso ekomamaki na mayele na ye ezalaki ete nzoto ya Nkolo elimwaki. Awelelaki koyebisa Bapostolo, mpe kokutaka Petelo mpe Yoane alobaki na bango, “Balongoli Nkolo na lilita, mpe toyebi te wapi batii ye.”3 Petelo mpe Yoane bakimaki na esika wana mpe basosolaki ete ya solo lilita ezalaki mpamba, komonaka “bilamba kozalaka wana … mpe dala, oyo ezalaki penepene ya moto na ye, … elingama elongo na esika na yango moko.”4 Yoane na kotala azalaki ya yambo na kososola nsango ya lisekwa. Akomi ete “amonaki, mpe andimaki,” ntango basusu na ngonga wana, “bayebaki te makomi, ete [Yesu] asengelaki kosekwa lisusu uta na liwa.”5
Petelo mpe Yoane balongwaki, kasi Malia atikalaki nsima kaka na kolela. Na kozela banzelu bazongaki mpe na boboto batunaki ye, “Mwasi, ntina nini ozali kolele? Ye alobaki na bango, Mpamba te bakamati Nkolo na ngai, mpe nayebi te wapi batii ye.”6 Na ntango wana Mobikisi mosekwi sikawa kotelamaka nsima na ye alobaki, “Mwasi, ntina nini ozali kolela? Nani ozali koluka? Ye, kokanisaka ye azalaki mokengeli, alobi na ye [na kosambaka], Tata, soki omemi ye esika mosusu, lobela ngai wapi botii ye, mpe nakokende kokamata ye.”7
Mpaka James E. Talmage akomaki: “Ezalaki Yesu na oyo ye azalaki koloba, Nkolo na ye ya bolingo, atako ayebaki yango te. Liloba ewutaki na bambebo na Ye ya bomoi ebongolaki bolozi na ye ya mokufi na esengo eluti. ‘Yesu alobaki na ye, Malia.’ Mongongo, lolaka, elobeli ya boboto, ayokaka mpe alobaka na mikolo milekaki ebakolaki ye na bozindo ya bozangi elikia na kati na yango ezindaki. Abalukaki, mpe amonaki Nkolo. Na botombwami ya esengo atandolaki maboko na ye mpo na koyamba Ye, kobimisaka kaka liloba ya bolingo mpe ya kokumbamela, ‘Labuni,’ kolingaka koloba Nkolo na Ngai ya Bolingo.”8
Mpe boye, mwasi oyo ya kopambwama akomaki mokufi ya yambo na komona mpe koloba na Klisto mosekwi. Nsima mokolo wana kaka Ye abimelaki Petelo na to penepene ya Yelusalema;9 na bayekoli babale na nzela ya Emmaus;10 mpe na mpokwa na Bapostolo mpe basusu, abimaki na kati kati na bango, kolobaka, “Tala maboko na ngai mpe makolo na ngai, ete ezali ngai mei: nsimba ngai, mpe mona; mpe molimo azali na mosuni mpe mikuwa te, lokola bomoni ngai nazali na yango.”11 Nsima mpo na kondimisa bango malamu “ntango bandimaki naino te mpo na esengo, mpe kokamwa,”12 Ye aliaki mbisi mpe mafuta ya nzoi.13 Nsima Ye ateyaki bango, “Bokozala banzeneneke na Yelusaleme, mpe na Juda mobimba, mpe na Samalia, mpe na eteni ya nsuka ya mabele.”14
Nsima ya banzeneneke oyo bandimama na Yelusalema, tozali na mosala ya kokamwa ya Nkolo mosekwi na bafandi ya kala na Mikili ya Westi. Na mabele ya Bountiful, Ye akitaki uta na lola mpe abengisaki ebele ya bato basanganaki, boko 2.500, mpo na koya liboso moko na moko kino banso bakendeki liboso, kokotisaka maboko na bango na kati ya mpanzi na Ye mpe koyokaka bilembo ya bansete na maboko na Ye mpe makolo na Ye.15
“Mpe ntango banso bakendeki liboso mpe bakomaki banzeneneke mpo na bangomei, bagangaki bongo na mongongo, kolobaka:
“Hozana! Mapamboli na nkolo Nzambe Oyo Aleki Likolo! Mpe bakweyaki na makolo ya Yesu, mpe bakumbamelaki ye.”16
Lisekwa ya Klisto elakisi ete bomoi na ye ezali ya bosomi mpe ya libela. “ Mpo lokola Tata azali na bomoi na yemei; boye apesi na Mwana kozala na bomoi na yemei.”17 Yesu alobaki:
“Yango wana Tata alingi ngai mpenza, mpamba te natiki bomoi na ngai, mpo ete nakoka kokamata yango lisusu.
“Moto moko te akokamata yango na ngai, kasi natiki bomoi yango na ngaimei. Nazali na nguya ya kotika yango, mpe nazali na nguya ya kokamata yango lisusu.”18
Mobikisi ayangelami te na bilei to mai to oxygene to eloko, nguya, to moto mosusu mpo na bomoi. Lokola Yehova mpe Masiya, azali Nazali ya Monene, Nzambe na bomoi na yemei.19 Azali kaka mpe akozala libela.
Na Bomikabi mpe Lisekwa na Ye, Yesu Klisto alongi ndenge nionso ya Bokwei. Liwa ya nzoto ekozala ya mwa ntango, mpe kutu liwa ya molimo ezali na nsuka, na yango banso bakozonga na miso na Nzambe, ata na mwa ntango, mpo na kosambisama. Tokoki na nsuka kolikia mpe kondima na nguya na Ye mpo na kolonga nionso mosusu mpe kopesa biso bomoi ya seko.
“Mpo uta liwa eyei moto, na moto eyei lisusu bosekwi ya liwa.
“Mpo lokola na Adama banso bakwei, kaka bongo na Klisto banso bakozonga na bomoi.”20
Na liloba ya Mpaka Neal A. Maxwell: Elonga ya Klisto likolo na liwa esukisaka na mpasi ya bato. Sikawa ezali kaka mpasi ya moto, mpe uta na yango lokola tobikisami na kolandaka mateya na ye oyo abikisaki biso na bolimwi ya banso.”21
Kokokisaka masengami ya boyengebene, Klisto akoki sikawa na esika ya boyengebene; to tokoki koloba, Ye azali boyengebene, kaka lokola Ye azali bolingo.22 Boye, na lolenge ya kozala “bongo nie, kaka Nzambe,” azali bongo nie, Nzambe malamu.23 na yango, Mobikisi asala makambo manso malamu. Bozangi boyengebene na bokufi ezali te ya libala, ata liwa, mpe Ye azongisi bomoi lisusu. Mpota te, botengoli te, boteki moninga te, to botuki te ekozanga lifuti na nsuka na ntina ya boyengebene ya nsuka mpe mawa na ye.
Na elembo wana kaka, tokoyanola banso liboso na Ye mpo na bomoi na biso, maponi na biso, mpe misala na biso, ata makanisi na biso. Esikolaki biso na Bokwei, bomoi na biso ezali na bosolo na Ye. Ye asakolaki ete:
“Tala napesi bino nsango malamu, mpe oyo ezali nsango malamu oyo napesi bino—ete nayaki na mokili mpo na kosala bolingi ya Tata na ngai, mpamba te Tata atindaki ngai.
“Mpe Tata atindaki ngai ete nakoka kotombolama likolo ya ekulusu; mpe esili ngai kotombolama likolo ya ekulusu, ete nabenda bato banso epai na ngai, ete lokola natombolami na bato lolenge moko bato basengeli kotombolama na Tata, mpo na kotelama liboso na ye, mpo na kosambisama mpo na misala na bango.”24
Maniola mwa ntango ntina ya Lisekwa na koyanolaka mbala moko mpe mpo na bango lolenge ya solo ya Yesu ya Nazareti mpe mimekano minene mpe mituna ya filosofi mpe ya bomoi. Soki Yesu na ntembe te asakwaki ya solo, esengeli elanda ete Ye azali na bonzambe. Moto ya mpamba moko te azali na nguya na yemei mpo na koya na bomoi lisusu nsima ya kokufa. Mpamba te Ye asekwaki, Yesu akoki te kozala kaka mokati mabaya, moteyi, labi, to profeta. Mpamba te Ye asekwaki, Yesu azali Nzambe, kutu Mwana Mobotami se Moko ya Tata.
Yango wana, oyo ye ateyaki ezali ya solo; Nzambe akoki kokosa te.25
Yango wana, Ye azali Mokeli ya mabele, lokola Ye alobaki.26
Yango wana, lola mpe lifelo ezali ya solo, lokola Ye ateyaki.27
Yango wana, ezali na mokili ya milimo oyo Ye abimelaki nsima ya liwa na Ye.28
Yango wana, Ye akoya lisusu, lokola banzelu balobaki,, 29 mpe “akokonza yemei likolo ya mabele.”30
Yango wana, ezali na Bosambisi ya nsuka mpe Lisekwa mpo na banso.31
Na ntina ya bosolo ya Lisekwa ya Klisto, ntembe etali bokasi bonso, bwania nionso, mpe bolamu ya Nzambe Tata—oyo apesaki Mwana Mobotami Se Moko na Ye mpo na lisiko ya mokili—ezangi ntina. Ntembe etali ntina mpe lotomo ya bomoi ezangi ntina. Yesu Klisto ezali ya solo nkombo to nzela kaka moko na yango lobiko ekoki koya na bato. Ngolu ya Klisto ezali ya solo, kopesaka bolimbisi mpe bopetoli na mosumuki oyo ayamboli. Mondimi ezali ya solo mingi koleka makanisi to bokeli ya bongo. Ezali na bosolo ya nsuka mpe mokili mobimba, mpe ezali na lotomo mpe mibeko ya bomoto oyo ekobongwana te lokola eteyamaki na Ye.
Boyamboli ya bobuki nionso ya mibeko na Ye ezali likambo ya lombangu. Makamwisi ya Mobikisi ezali ya solo, lokola elaka na Ye na bayekoli na Ye ete bakosala lolenge moko, mpe kutu misala minene.32 Bonganganzambe na Ye ezali na ntembe te nguya moko ya solo oyo “ekopesa nsango malamu mpe esimbi fungola ya mibombano ya bokonzi, kutu fungola ya boyebi ya Nzambe. Yango wana, na makuli na yango, nguya ya bonzambe emonani.”33 Na ntina ya bosolo ya Lisekwa ya Klisto, liwa ezali nsuka na biso te, mpe atako misopi ya mposo ebomi banzoto, kasi na mosuni na biso tokomona Nzambe.”34
Mokambi Thomas S. Monson alobeli Robert Blatchford, oyo mibu 100 mileki “na buku na ye God and My Neighbor, abundisaki na makasi bondimi ya Baklisto bandima, lokola Nzambe, Klisto, mpe losambo, mpe bozangi kokufa. Na mpiko mpenza akomaki, ‘nalobaki nalakisi na ntembe te likambo nionso nalakisaki na mobimba mpenza mpe na makasi ete Moklisto moko te, nzokande ya monene to ya bokoki akoki kozala, akoki koyanola na mituna na ngai to koningisa likambo na ngai.’ Amizingaki yemei na efelo ya ntembe. Nsima likambo moko ya kokamwa ekomaki. Efelo na ye na mbalakaka ebukanaki na mputulu. … Na malembe abandaki komeka na nzela ya kozonga na bondimi asekaki mpe atiolaki. Nini esalaki mbongwana wana ya mozindo na bomoni na ye? Mwasi na ye akufaka. Na motema ya kobukana, akendeki na kati ya kisuku wapi ezalaki nionso oyo azalaki ya kufa na ye.Atalaki lisusu elongi alingaki mingi mpenza. Kobimaka, alobaki na moninga moko: ‘Ezali ye, mpe kasi ezali ye te. Biloko nionso ebongwani. Eloko moko oyo ezalaki wana liboso elongwe. Azali lisusu te ye kaka. Nini ekoki kokende soki molimo te? ’”35
Nkolo akufaki mpe asekwaki lisusu ya solo? Iyo, “Mabongisi ya ntina ya eyamba na biso ezalaki litatoli ya Bapostolo mpe Baprofeta, mpo na oyo etali Yesu Klisto, ete Ye akufaki, akundamaki, mpe asekwaki mokolo ya misato, mpe amataki na lola; mpe makambo manso oyo etali eyamba na biso ezali kaka eteni ya ndako se moko na yango.”36
Lokola mbotama esakolamaki ya Yesu, ebelemi, ezali na baye o ntei ya bato ya Banefi mpe Balamani ya kala oyo bandimaki, atako mingi koleka batiaki ntembe. Na ntango esengelaki, elembo ya mbotama na Ye ekomaki—moi moko mpe butu moko ezanga molili—mpe banso bayebaki. .37 Atako lelo, boko bandimi na Lisekwa mpenza ya Klisto, mpe mingi batii ntembe to bandimi te. Kasi boko bayebi. Na ntango esengeli, banso bakomona mpe bakoyeba; ya solo, “libolongo nionso ekobukana, mpe monoko nionso ekotatola liboso na ye.”38
Kino ntango wana, nandimi banzeneneke mingi ya Lisekwa ya Mobikisi oyo ya ye makambo mpe matatoli ezwami na Boyokani ya Sika—Petelo mpe baninga na ye ya Bazomi na Babele mpe ya bolingo mpe bopeto Malia ya Magadala, o ntei ya basusu. Nandimi matatoli ezwami na Buku ya Mormon—ya Nefi Apostolo na bato ebele bazanga nkombo na mokili ya Bountiful, o ntei ya basusu. Mpe nandimi na litatoli ya Joseph Smith mpe Sidney Rigdon oyo, nsima ya matatoli misusu mingi basakolaki litatoli linene ya eleko oyo ya nsuka “ete azali na bomoi! Mpo tomonaki ye.”39 Na nse ya botali ya miye na Ye emonaka nionso, natelemi ngaimei lokola nzeneneke ete Yesu Klisto ya Nazareti azali Mosikoli mosekwi, mpe natatoli manso oyo elandaki likambo uta mayeya Lisekwa na Ye. Ekoka biso kozwa bondimi mpe bolendisi ya litatoli wana kaka, nasambeli na nkombo ya Yesu Klisto, amene.


text:
Bokonzi ya Nzambe ekosala nini?
Eyano ya Biblia
Bokonzi ya Nzambe ekolongola baguvɛrnema nyonso ya bato mpe yango moko ekoyangela mabele mobimba. (Danyele 2:44; Emoniseli 16:14) Nsima na yango, Bokonzi ya Nzambe . . .
Ekoboma bato mabe, oyo bazali konyokola biso nyonso mpo na matomba na bango. “
Kasi bato mabe bakolongolama na mabele.”—Masese 2:22.
Ekosilisa bitumba nyonso. “
[Nzambe] azali kosilisa bitumba tii na nsuka ya mabele.”—Nzembo 46:9.
Ekomema bolamu mpe ekotya kimya na mabele. “
Bakofanda mpenza, moto na moto na nse ya nzete na ye ya vinyo mpe na nse ya nzete na ye ya figi, mpe moto ata moko te akozala mpo na kolɛngisa bango.”—Mika 4:4.
Ekokómisa mabele paradiso. “
Esobe mpe etúká oyo ezangá mai ekosepela, mpe mokili patatalu oyo ekauká ekozala na esengo mpe ekobimisa bafololo lokola safra.”—Yisaya 35:1.
Ekopesa moto nyonso mosala ya malamu. “
Bato oyo [Nzambe aponi] bakozwa mpenza litomba na mosala ya mabɔkɔ na bango. Bakoboma nzoto mpamba te.”—Yisaya 65:21-23.
Ekolongola maladi. “
Moto moko te oyo afandi kuna akoloba: ‘Nazali na maladi.’”—Yisaya 33:24.
Ekozongisa mibange bilenge. “
Mosuni na ye ekóma ya sika koleka oyo ya bolenge; azonga na mikolo oyo azalaki na makasi ya bolenge.”—Yobo 33:25.
Ekozongisa bakufi na bomoi. “
Baoyo nyonso bazali na kati ya malita bakoyoka mongongo [ya Yesu] mpe bakobima.”—Yoane 5:28, 29.


text:
Bino mpe bosalisaka bato oyo bazwi likama?
Ɛɛ, Batatoli ya Yehova mpe basalisaka bato ntango likama ebimi. Tosalisaka bandeko na biso Batatoli ya Yehova mpe bato oyo bazali Batatoli te, ndenge Biblia emonisi yango na Bagalatia 6:10 ete: “Tósalela bato nyonso oyo ezali malamu, kasi mingimingi mpenza baoyo bazali bandeko na biso na kati ya kondima.” Tosalaka mpe makasi tólendisa bato na maloba na biso mpe tóyebisa bango elikya oyo Nzambe apesi biso mpo bato oyo bazwi likama, bazalaka na mposa ya koyoka makambo wana.—2 Korinti 1:3, 4.
Ndenge tosalaka yango
Ntango likama ebimi na esika moko, bankulutu, (to bandeko oyo batambwisaka masangá) oyo bafandi wana balukaka kozwa nsango ya bandeko ya masangá na bango mpo na koyeba soki bazali malamu mpe soki bazali na mposa ya biloko mosusu. Na nsima, bankulutu bayebisaka biro ya filiale ya Batatoli ya Yehova na mboka wana ndenge makambo ezali mpe oyo basali mpo na kosalisa.
Soki bandeko ya mboka yango bakoki te kopesa bandeko na bango oyo bazwi likama biloko nyonso oyo esengeli, Lisangani ya Mikóló-Bakambi ya Batatoli ya Yehova ezwaka bibongiseli mpo na kopesa lisungi oyo esengeli. Bakristo ya liboso mpe basalisanaki ndenge wana na ntango ya nzala moko makasi. (1 Bakorinti 16:1-4) Biro ya filiale ya mboka eponaka bandeko mpo básala baekipi oyo ekotambwisa mosala ya kosalisa bato oyo bazwi likama. Batatoli oyo bauti na mikili mosusu bayaka kolekisa ntango mpe bapesaka biloko na bango mpo na kosalisa.—Masese 17:17.
Esika mbongo eutaka
Basalelaka mpe makabo oyo etindamaka na babiro ya filiale ya Batatoli ya Yehova mpo na kosunga bato oyo bazwi likama. (Misala 11:27-30; 2 Bakorinti 8:13-15) Bato oyo bayaka kosalisa baoyo bazwi likama bamipesaka na bolingo na bango moko; na yango mbongo ya makabo esalemaka kaka mpo na bato oyo bazwi likama, kasi te mpo na bato oyo bazali kosala mosala. Tosalelaka malamu makabo nyonso oyo tozwaka.—2 Bakorinti 8:20.


text:
Alain Kojele akofandisa masolo na Brussels African Market (samedi oyo (15hà23h) pe dimanche oyo (de 12h à 19h) na Passage 44 na Bruxelles. Akopesela album BD na ye ya sika : Kamuke Sukali. Akobakisela basombi, mwa badessin na kati. BD na Lingala Banda bamasolo ya BD ebanda na Congo, mbala ya liboso, BD cartonnée na Lingala, ezongela lokola mafuta ya luil.
Lisolo nini'ango?
Kamuke Sukali, balingani na Zaïla, djo propre. Kasi bafiti ya quartier ya BaKamuké basignalé Zaïla que Kamuke azalaka na mibali ebele. Zaïla azolinga mwasi kasi azobanga Sida. Alobi na Kamuke bakende kotalisa nzoto na lopitalo. Kamuke pe aboyi na ye te. Bakeyi.
Hé, baresultat ebima boye, mbwa aswi mbwa! Ebebeli bango, suka na lisolo. Epayi bapasta, banganga, bazwi, babola, nyonso ezoleka. Kinshas , mboka te, ata bana na ye moko, basukaka te na kokamwa Lipopo!


text:
Batatoli ya Yehova babongolá Biblia mpo ekokana na mateya na bango?
Te. Kutu, soki tomoni ete mateya na biso eyokani mpenzampenza te na makambo oyo Biblia elobi, tosembolaka mateya yango.
Tozalaki koyekola Biblia bambula mingi liboso tóbanda kobimisa Biblia—Libongoli ya Mokili ya Sika na 1950. Tosalelaki Babiblia oyo ezalaki na ntango wana mpe mateya na biso eutaki kuna. Talá mwa makambo oyo Batatoli ya Yehova bateyaka banda kala, mpe yo moko lobá soki eyokani na oyo Biblia eteyaka mpenza.
Liteya oyo tondimaka: Nzambe azali Bosato te. Linɔ́ngi ya Mosɛnzɛli ya Siona ya sanza ya nsambo 1882 elobaki ete: “Batángi na biso bayebi ete tondimelaka Yehova, Yesu, mpe elimo santu, kasi tondimaka ata moke te likanisi oyo euti na Biblia te, oyo elobaka ete ezali na Banzambe misato na persona moko to mpe, Nzambe moko na bapersona misato.”
Oyo Biblia elobi: “Yawe Nzambe na biso azali Yawe se moko.” (Kolimbola Mibeko [to Kozongela Mibeko] 6:4, Bible na lingala ya lelo oyo) “Mpɔ na biso Nzambe mɔkɔ azali, ye Tata; bilɔkɔ yɔnsɔ bizalisamaki na ye, biso mpe tozali uta na ye. Mpe Nkolo mɔkɔ azali, ye Yesu Klisto; bilɔkɔ yɔnsɔ bizalisamaki na ntina na ye.” (1 Bakorinti 8:6, haut fleuve) Yesu ye moko alobaki ete: “Tata aleki ngai.”—Yoane 14:28, Bible na lingala ya lelo oyo.
Liteya oyo tondimaka: Lifelo ya mɔtɔ ezalaka te. Na kolanda Baroma 6:23 na Biblia King James version, Linɔ́ngi ya Mosɛnzɛli ya Siona ya sanza ya motoba 1882 ezalaki na motó ya likambo “Lifuti ya lisumu ezali liwa.” Elobaki boye: “Maloba yango ezali polele mpe pɛtɛɛ mpenza. Ezali likambo ya kokamwa ndenge bato ebele oyo balobaka ete bandimaka ete Biblia ezali Liloba ya Nzambe bazali kokoba kobalola maloba yango ya polele, mpe koloba ete mpo na bango, Biblia eteyaka ete lifuti ya lisumu ezali monyoko ya seko na lifelo ya mɔtɔ.”
Oyo Biblia elobi: “Molimo oyo asali lisumu, ye akokufa.” (Ezekiele 18:4, 20, haut fleuve) Na kolanda Biblia, bato oyo batosaka Nzambe te bakonyokwama na lifelo te, kasi nde “bakokufa libela.”—2 Batesaloniki 1:9, Bible na lingala ya lelo oyo.
Liteya oyo tondimaka: Bokonzi ya Nzambe ezali guvɛrnema ya solo, kasi te eloko oyo ezalaka na motema ya moto. Linɔ́ngi ya Mosɛnzɛli ya Siona ya sanza ya zomi na mibale 1881 elobaki mpo na Bokonzi ya Nzambe ete: “Ntango Bokonzi yango ekotyama, ekokweisa makonzi nyonso ya mabele.”
Oyo Biblia elobi: “Na mikɔlɔ na mikonzi yango Nzambe na lola akotɛmisa bokonzi bokobebisama sɔkɔ mokɛ tɛ, mpe bokonzi yango ekopɛsama na bato mosusu tɛ; ekobuka mpe ekosilisa makonzi oyo yɔnsɔ, mpe ekotikala lobiko na lobiko.”—Danyele 2:44, haut fleuve.
Batatoli ya Yehova basalelaka kaka Libongoli ya Mokili ya Sika mpo na komonisa mateya na bango?
Te, mpo tii lelo tosalelaka mpe Babiblia mosusu na mosala na biso ya kosakola. Kutu, ata soki topesaka Libongoli ya Mokili ya Sika ofele na bato oyo toyekolaka na bango Biblia, toyekolaka mpe na bato oyo basepelaka kosalela Babiblia mosusu.


text:
Olingi koyoka botángi ya lisolo oyo na %%?
Yoká Nzambe mpo ozala na bomoi ya seko
ETENI 10
Mapamboli nini ezali kozela baoyo bayokaka Nzambe?
Mapamboli nini ezali kozela baoyo bayokaka Nzambe?
Bato mingi oyo bakufá bakosekwa awa na mabele. Misala 24:15
Kanisá mapamboli oyo okozwa soki ozali koyoka Yehova! Okozala na nzoto ya kokoka—moto moko te akozala na maladi to akozala ebɔsɔnɔ. Bato mabe bakozala te, mpe okotyela moto nyonso motema.
Mpasi, mawa, to kolela ekozala te. Moto moko te akokóma mobange mpe akokufa.
Okozala elongo na baninga mpe bandeko. Bomoi na Paradiso ekozala mpenza esengo.
Kobanga ekozala te. Bato bakozala mpenza na esengo.
Makambo mosusu
NSANGO MALAMU OYO EUTI NA NZAMBE!
Biblia emonisi ntina oyo Nzambe akelaki mabele, ntango nini bampasi ekosila, mpe nini ekokómela mabele mpe bato na mikolo ezali koya.
NSANGO MALAMU OYO EUTI NA NZAMBE!
Ntango Yesu azalaki awa na mabele, ateyaki makambo etali Bokonzi ya Nzambe koleka makambo mosusu nyonso.
KOYEKOLA BIBLIA
Biblia ezali na biyano na mituna ya ntina mingi oyo etali bomoi oyo bamilio ya bato na mokili mobimba bamitunaka. Yo mpe olingi koyekola Biblia?
Tindá
Tindá
YOKÁ NZAMBE MPO OZALA NA BOMOI YA SEKO
Lingala
Mapamboli nini ezali kozela baoyo bayokaka Nzambe?
https://assetsnffrgf-a.akamaihd.net/assets/m/1102011089/univ/art/1102011089_univ_sqr_xl.jpg